
                    Αθήνα,  28  Ιουνίου  2016
Προς


τις Ελεγκτικές Εταιρείες

[με την παράκληση να ενημερώσετε σχετικά 

 τους Ορκωτούς Ελεγκτές Λογιστές σας]
Θέμα: Διορισμός Ορκωτών Ελεγκτών Λογιστών (Νομίμων Ελεγκτών) και Ελεγκτικών Εταιρειών.

Το Σώμα Ορκωτών Ελεγκτών Λογιστών λαμβάνοντας υπόψη την κείμενη νομοθεσία, τη σύμφωνη γνώμη της Επιτροπής Λογιστικής Τυποποίησης και Ελέγχων, καθώς και το γεγονός των επικείμενων Γενικών Συνελεύσεων των ελεγχομένων εταιρειών για τον διορισμό των Ορκωτών Ελεγκτών Λογιστών νομίμων (Νόμιμων Ελεγκτών) και Ελεγκτικών Εταιρειών, διευκρινίζει προς τα εποπτευόμενα νομικά και φυσικά πρόσωπα αναφορικά με τα αριθμητικά κριτήρια (όρια) ελέγχου των οικονομικών καταστάσεων τα κάτωθι :
Α. Τις διατάξεις του άρθρου 2 του Ν. 4308/2014 (ΦΕΚ 251 Α' 24/11/2014), σύμφωνα με τις οποίες οι οντότητες των περιπτώσεων α' και β' της παρ. 2 του άρθρου 1 του νόμου αυτού (ήτοι τα νομικά πρόσωπα που έχουν τη μορφή της ανώνυμης εταιρείας, της εταιρείας περιορισμένης ευθύνης, της ετερόρρυθμης κατά μετοχές εταιρείας και της ιδιωτικής κεφαλαιουχικής εταιρείας, καθώς και τα νομικά πρόσωπα που έχουν τη μορφή της ομόρρυθμης ή ετερόρρυθμης εταιρείας, όταν όλοι οι άμεσοι ή έμμεσοι εταίροι των προσώπων αυτών έχουν περιορισμένη ευθύνη λόγω του ότι είναι είτε τα παραπάνω αναφερθέντα νομικά πρόσωπα άλλου νομικού τύπου συγκρίσιμου με τα νομικά πρόσωπα αυτά), κατατάσσονται με βάση το μέγεθός τους σε πολύ μικρές, μεσαίες και μεγάλες.

	Κατηγορίες οντοτήτων 

(των περιπτώσεων α΄ και β΄ 

της παρ. 2 του άρθρου 1

του ν. 4308/2014)
	Κριτήρια μεγέθους (κάλυψη 2 από τα 3)

	
	Μέσος όρος

Προσωπικού
	Σύνολο

Ενεργητικού

(ευρώ)
	Καθαρός κύκλος

Εργασιών

(ευρώ)

	Πολύ μικρές 
	≤   10
	≤      350.000
	≤      700.000

	Μικρές 
	≤   50
	≤   4.000.000
	≤   8.000.000

	Μεσαίες
	≤ 250
	≤ 20.000.000
	≤ 40.000.000

	Μεγάλες 
	> 250
	> 20.000.000
	> 40.000.000



Η ένταξη ή αλλαγή κατηγορίας μεγέθους γίνεται όταν η οντότητα υπερβαίνει ή παύει να υπερβαίνει για δύο συνεχόμενες χρήσεις τα όρια μεγέθους που παρουσιάζονται συνοπτικά στον ανωτέρω πίνακα, ενώ η αλλαγή κατηγορίας μεγέθους ενεργοποιείται από την περίοδο που έπεται των δύο εν λόγω διαδοχικών χρήσεων.
Β.
Τις διατάξεις της περ. 6.II της υποπαραγράφου ΑΙ της παραγράφου Α του άρθρου 2 του ν. 4336/2015,   σύμφωνα με τις οποίες καταργήθηκε η παρ. 6 του άρθρου 42α του κ.ν. 2190/1920, όπως τροποποιήθηκε με την παρ. 6 του άρθρου 38 του ν. 4308/2014, για τον έλεγχο των χρηματοοικονομικών καταστάσεων από μη ορκωτούς (νόμιμους) ελεγκτές.
Γ. Τις  διατάξεις της περ. 1.1 και 1.ΙΙ της υποπαραγράφου ΑΙ της παραγράφου Α του άρθρου 2 του ν. 4336/2015, σύμφωνα με τις οποίες στον υποχρεωτικό έλεγχο των νομίμων ελεγκτών υπάγονται:

α)       Οι χρηματοοικονομικές καταστάσεις των οντοτήτων των περιπτώσεων α' και β' της παρ. 2 του άρθρου 1 του ν. 4308/2014, όταν βάσει των κριτηρίων μεγέθους του άρθρου 2 του ίδιου νόμου χαρακτηρίζονται ως μεσαίες και μεγάλες οντότητες.
β)    Οι χρηματοοικονομικές καταστάσεις των ως άνω οντοτήτων ανεξαρτήτως μεγέθους, όταν οι οντότητες αυτές χαρακτηρίζονται ως δημοσίου ενδιαφέροντος (συμφέροντος), κατά την έννοια του ορισμού του Παραρτήματος Α' του ν. 4308/2014.
γ)       Οι ενοποιημένες χρηματοοικονομικές καταστάσεις που συντάσσουν οι όμιλοι οι οποίοι βάσει της παρ. 3 του άρθρου 31 του ν. 4308/2014 χαρακτηρίζονται ως «μεγάλοι».

δ)       Οι ενοποιημένες χρηματοοικονομικές καταστάσεις που συντάσσουν οι όμιλοι ανεξαρτήτως μεγέθους, όταν οι όμιλοι αυτοί χαρακτηρίζονται ως δημοσίου ενδιαφέροντος (συμφέροντος), κατά την έννοια του ορισμού του Παραρτήματος Α' του ν. 4308/2014.

Λαμβάνοντας υπόψη τα ανωτέρω προκύπτει ότι :

· η έναρξη εφαρμογής των προαναφερόμενων αριθμητικών κριτηρίων για τον έλεγχο των χρηματοοικονομικών καταστάσεων των εταιρειών είναι η έναρξη εφαρμογής των διατάξεων του ν. 4336/2015, δηλαδή η 1η Ιανουαρίου 2016 και
· ο τακτικός έλεγχος των χρηματοοικονομικών καταστάσεων, είτε υποχρεωτικός είτε οικειοθελής, διενεργείται μόνο από έναν ή περισσότερους νόμιμους ελεγκτές ή ελεγκτικά γραφεία του ν. 3693/2008.


Συνεπώς, μετά την παρέλευση δύο ετών (δηλ. 31.12.2018) από την ημερομηνία της πρώτης εφαρμογής του προαναφερόμενου νόμου (δηλ. 1.1.2016) θα κριθεί  η υποχρέωσή τους για έλεγχο των χρηματοοικονομικών τους καταστάσεων από ορκωτούς (νόμιμους) ελεγκτές ή ελεγκτικά γραφεία.

Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής
Κοινοποίηση:
· την Επιτροπή Λογιστικής Τυποποίησης και Ελέγχων

Βουλής 7 / 105 62 Αθήνα
· Επιστημονικό Συμβούλιο Σ.Ο.Ε.Λ.
· Ε.Σ.Υ.Ο.Ε.Λ. 

· Υπηρεσία Μητρώου Σ.Ο.Ε.Λ. 

